थोढ़े चिरा मगरा फ्ही उयै गाना बजाना, उयै हासा-मजाक शुरू होई गेआ, जिस कन्ने असें पठानकोट कोला लखनऊ तगर दा सफर कट्टेआ हा। प्रद्युमन ने बिल्ली दी अवाज कड्ढी, फ्ही जियां दौं बिल्ले आपूं-च लड़ारदे होन, फ्ही जियां बिल्ली कोई रिहाs लारदी होऐ। सच्चें गै प्रद्युमन दी अवाजै च ते बिल्ली दी बोल्ली च कोई फर्क नेईं सा सेही होंदा। अविनाश चौधरी ने बी किश जनौरें ते पैंछियें दी अवाजें दी नकल तुआरी।